alexandrainst/scandi-wiki huggingface dataset:
Det meksikanske platået

Det sentrale meksikanske platået, òg kalla Meksikansk Altiplano eller Altiplanicie Mexicana, er eit stort tørt til halvtørt platå som dekkjer det meste av det nordlege og sentrale Mexico. Det er i snitt 1825 meter over havet og strekkjer seg frå grensa til USA i nord til Cordillera Neovolcánica i sør, og grensar til Sierra Madre Occidental i vest og Sierra Madre Oriental i aust. Ei låg fjellkjede frå aust til vest i staten Zacatecas deler platået i ein nordleg og sørleg del. Desse to delane, som vert kalla Mesa del Norte og Mesa Central, vert no av geografar generelt rekna som delar av det same platået. Det meksikanske platået er hovudsakleg dekt av ørkenar og stepper med furu- og eikeskogar rundt fjellkjedene.

Geografi 

Mesa del Norte eller det nordlege platået er i snitt 1100 meter over havet og strekkjer seg sørover frå elva Rio Grande (Río Bravo del Norte) gjennom delstatane Chihuahua, Coahuila, Durango, Zacatecas og San Luis Potosí. Forskjellige smale, isolerte ryggar kryssar Mesa del Norte og ein finn òg fleire søkk i regionen. Den største av desse er Bolsón de Mapimí. Río Bravo del Norte og sideelva Río Conchos drenerer delar av det nordlege platået, mog Río Pánuco og sideelvane hennar drenerer det søraustlege hjørnet. Begge elvane renn ut i Mexicogolfen. Mykje av det nordlege platået består av endorheiske nedslagsfelt, som ikkje renn ut i noko hav. Chihuahuanørkenen strekkjer seg over dei nordlege områda av det nordlege platået, medan Meseta Central matorral dekkjer dei sentrale områda og Den sentralmeksikanske matorralen strekkjer seg frå den sørlege delen av det nordlege platået og over det sørlege platået. 

Mesa Central eller det sørlege platået ligg høgare enn den nordlege delen, i snitt 2000 meter over havet. På det sørlege platået finn ein mange dalar som opphavleg vart danna av gamle innsjøar. Det strekkjer seg gjennom delstatane Aguascalientes, Jalisco, Zacatecas, Guanajuato, Querétaro, México og Hidalgo. Fleire av dei viktigaste byane i Mexico, som Mexico City og Guadalajara ligg i dalar på det sørlege platået. Mykje av det sørlege platået vert drenert av Río Grande de Santiago og sideelevane hennar, som Río Lerma, som renn austover og ut i Stillehavet. Sideelvane til Río Pánuco drenerer den austlege delen av det sørlege platået. Den sentralmeksikanske mattoralen dekkjer det meste av det sørlege platået med dei subtropiske Bajío-skogane i dei lågareliggande område i Lerma–Río Grande de Santiago.

Kjelder 
 Denne artikkelen bygger på «Mexican Plateau» frå ,  den 10. september 2010. 
  oppgav desse kjeldene:
 Ricketts, Taylor H., Eric Dinerstein, David M. Olson, Colby J. Loucks, et al. (1999). Terrestrial Ecoregions of North America: a Conservation Assessment. Island Press, Washington DC.

Bakgrunnsstoff 
 Mexican Plateau, Mexico City Region . Image Science and Analysis Laboratory, NASA-Johnson Space Center. 18 Mar. 2005. Earth from Space - Image Information.

 
Meksikansk geografi
Platå i Mexico
Gunn Olsen

Gunn Olsen () var ein norsk politikar frå Arbeidarpartiet. Ho var vararepresentant til Stortinget i perioden 1993–1997, og sat som fast stortingsrepresentant frå Telemark frå 1997. Olsen vart attvald i 2009, men tidleg i perioden måtte ho trekkje seg fordi ho var vorten alvorleg sjuk. Ho døydde av kreft 61 år gamal i 2013. 

Gunn Olsen gjekk ut av Kragerø Handelsskole i 1969, og arbeidde deretter som kontorfullmektig i 21 år, fram til 1990. Ho hadde styreverv i mellom anna Kragerø Elektrisitetsverk og Sannidal og Skåtøy Sparebank. Olsen hadde ei lang lokalpolitisk forankring, ho var medlem av fylkestinget frå 1983 og var fylkesvaraordførar i Telemark i åra 1990–1995.

Stortingskomitear
2009–2013 medlem i Familie- og kulturkomiteen.
2005–2009 medlem i Helse- og omsorgskomiteen.
2005–2009 medlem i Valkomiteen.
2005–2009 medlem i Fullmaktskomiteen.
2001–2005 medlem i Sosialkomiteen.
1997–2001 medlem i Samferdselskomiteen.

Kjelder 
Denne artikkelen bygger på «Gunn Olsen» frå ,  den 10. september 2010.

Referansar

Bakgrunnsstoff 
 Stortinget.no - Biografi

Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar frå Ap
Stortingsrepresentantar for Telemark
Lokalpolitikarar i Kragerø
Ap-politikarar i Telemark
Folk frå Kragerø
Sigvald Oppebøen Hansen

Sigvald Oppebøen Hansen () er ein norsk politikar frå Arbeidarpartiet. Han vart vald inn på Stortinget frå Telemark i 1993. Ved stortingsvalet 2009 vart han vald på nytt for fjerde gong.

Oppebøen Hansen har gjennomgått handelsskole og Postskolen, og arbeidde i Posten frå 1969 til 1993. Han var i åra 1979–83 medlem av utval og kommunestyre i Nissedal, og leiar av helse- og sosialutvalet i kommunen. Vidare sat han i Telemark fylkesting frå 1983 til 1993, då han vart vald inn på Stortinget fyrste gong.

Stortingets presidentskap 
 1997–2001 - varasekretær i Odelstinget.
 2001–2005 - sekretær i Odelstinget.
 2005–2009 - første varapresident i Odelstinget.

Stortingskomitear 
 1993–1997 - medlem i Kontroll- og konstitusjonskomiteen.
 1993–1997 - varamedlem i Valkomiteen.* 2005–2009 - medlem i Næringskomiteen.* 1997–2001 varamedlem i Den utvida utanrikskomiteen.
 1997–2001 - medlem i Valkomiteen.
 2001–2005 - medlem i Kommunalkomiteen.
 2001–2005 -  medlem i Valkomiteen.
 2001–2005 -  medlem i Kyrkje-, utdannings- og forskingskomiteen.
 2009–2013 - medlem i Justiskomiteen.

Kjelder 

Denne artikkelen bygger på «Sigvald Oppebøen Hansen» frå ,  den 10. september 2010.

Bakgrunnsstoff 
 Stortinget.no - Biografi

Stortingsrepresentantar 1993-1997
Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar frå Ap
Stortingsrepresentantar for Telemark
Lokalpolitikarar i Nissedal
Ap-politikarar i Telemark
Folk frå Nissedal
National Weather Service

National Weather Service (NWS) er ein av dei seks vitskaplege direktorata i den amerikanske etaten National Oceanic and Atmospheric Administration (NOAA). NWS har til oppgåve å skaffe meteorologiske, hydrologiske og klimatiske utrekningar og åtvaringar for USA og områda til landet og tilstøytande havområde for å verne liv og eigedom og fremje den nasjonale økonomien.

Dette blir oppnådd gjennom eit nettverk av nasjonale og regionale senter, og over 120 lokale vêrvarslingskontorer. Sidan NWS er eit offentleg direktorat, er dei fleste tenestene gratis tilgjengeleg.

Organisasjon
 National Weather Service
Chief Information Officer
National Centers for Environmental Prediction (NCEP)
Aviation Weather Center
21 Center Weather Service Units
Climate Prediction Center
Environmental Modeling Center
Hydrometeorological Prediction Center
Ocean Prediction Center
NCEP Central Operations
Space Environment Center
Storm Prediction Center
Tropical Prediction Center
National Hurricane Center
Tropical Analysis and Forecast Branch
Technical Support Branch
Chief Financial Officer
Operational Systems
Hydrologic Development
Science and Technology
Programs and Plans
Meteorological Development Laboratory
Climate, Water and Weather Services
122 Vêrvarslingskontor 
6 regionale klimasenter
13 elvevarslingssenter

Bakgrunnsstoff
Offisiell nettstad

Meteorologiske institusjonar og stasjonar
Føderale styresmakter i USA
Skipingar i 1870
Geir Bekkevold

Geir Jørgen Bekkevold () er ein norsk politikar frå Kristeleg Folkeparti. Han vart vald inn på Stortinget frå Telemark i 2009. Han er utdanna teolog frå Det teologiske Menighetsfakultet, og arbeidde som prest i Skien da han vart vald inn på Stortinget på eit utjamningsmandat.

Stortingskomitear 
 2009–2013: Medlem av Kommunal- og forvaltingskomiteen

Kjelder 

 

Denne artikkelen bygger på «Geir Bekkevold» frå ,  den 10. september 2010.

Stortingsrepresentantar for Telemark
Stortingsrepresentantar frå KrF
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Norske prestar
Folk frå Horten
Irene Lange Nordahl

Irene Lange Nordahl () er ein norsk politikar frå Senterpartiet. Ho vart vald inn på Stortinget frå Troms i 2009.

Stortingskomitear 
 2009–2013: Medlem av Næringskomiteen

Bakgrunnsstoff 
 Biografi frå stortinget.no

Stortingsrepresentantar 2009-2013
Stortingsrepresentantar frå Sp
Stortingsrepresentantar for Troms
Harald T. Nesvik

Harald Tom Nesvik () er ein norsk politikar frå Framstegspartiet. Han har sete på Stortinget for Møre og Romsdal sidan 1997. Den 13. august 2018 vart han utnemnd til fiskeriminister i regjeringa Solberg.

Bakgrunn
Frå Ålesund VGS har han grunnkurs frå kontorlinja 1982–1983, VKI frå rekneskapslinja 1983–1984, og VKII frå EDB-linja 1984–1985. Nesvik har teke eksportmarknadsføring for fiskeri ved Møre og Romsdals fiskeritekniske høgskole 1991–1993.

Nesvik har arbeidd som instruktør ved Parken helsestudio 1988–1990, dørvakt i Activ vaktselskap 1988–1995, og som seljar ved Moa Elektromarked frå 1995 (permisjon frå 1997).

Politikk
Nesvik vart utnemnd til fylkesmann i Møre og Romsdal med tiltreding i 2019, men valde å seia frå seg embetet. Han gjekk heller til ei stilling som sjef for informasjon og samfunnskontakt i brønnbåtreiarlaget Sølvtrans i Ålesund. Denne stillinga sa han opp då han fekk spørsmål om å verta fiskeriminister.

Stortingskomitear 
1997–2001: Medlem i Sosialkomiteen
1997–2001: Varamedlem i Valkomiteen
2001–2005: Medlem i Sosialkomiteen
2001–2005: Medlem i Valkomiteen
2005–2009: Leiar i Helse- og omsorgskomiteen
2005–2009: Varamedlem i Valkomiteen
2009–2013: Medlem i Næringskomiteen
2009–2013: Varamedlem i Valkomiteen

Kjelder 

Denne artikkelen bygger på «Harald T. Nesvik» frå ,  den 10. september 2010.

Referansar

Bakgrunnsstoff 
Biografi ved Stortinget.no

Norske fiskeriministrar
Statsrådar i Regjeringa Solberg
Frp-statsrådar
Stortingsrepresentantar frå FrP
Stortingsrepresentantar for Møre og Romsdal
Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Folk frå Ålesund
Elisabeth Røbekk Nørve

Elisabeth Røbekk Nørve () er ein norsk politikar frå Høgre. Frå 1997 til 2001 var ho vararepresentant til Stortinget frå Møre og Romsdal. Ho vart vald inn på Stortinget for perioden 2001–2005. I perioden 2005–2009 var ho 1. vararepresentant, og møtte fast på Stortinget frå 3. desember 2007 for den avdøde stortingsrepresentanten Petter Løvik. I 2009 vart Nørve på nytt vald inn på eige mandat.

Nørve har teke Handelsskole redusert fagkrets ved Latinskolen Ålesund, Reiselivskole NKI, Folkeuniversitetet og Interiørkonsulent NKI, Folkeuniversitetet. Nørve har ein lang og variert yrkespraksis innan ulike serviceyrke, frå hushjelp i åra 1965-1966 til butikkansvarleg og sjølvstendig næringsdrivande. I tillegg har ho vore rådgjevar for Møre og Romsdal NHO.

Nørve gjekk av som 1. nestleiar i Møre og Romsdal Høgre den 8. mars 2009, eit verv ho hadde hatt sidan 2004. I perioden frå oktober 2007 til 9. mars 2008 var ho fungerande leiar i fylkesforeininga.

Stortingskomitear 
2001-2005 medlem av Sosialkomiteen
2001-2005 medlem av Fullmaktskomiteen
2001-2005 varamedlem av Valkomiteen
2007-2009 medlem av Næringskomiteen
2009-2013 medlem av Næringskomiteen

Kjelder 

Denne artikkelen bygger på «Elisabeth Røbekk Nørve» frå ,  den 10. september 2010.

Bakgrunnsstoff 
Stortinget.no - Biografi
Høyre - Biografi 

Folk frå Ålesund
Stortingsrepresentantar frå Høgre
Stortingsrepresentantar for Møre og Romsdal
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Oskar Grimstad

Oskar Jarle Grimstad () er ein norsk politikar frå Framstegspartiet. Han har sete på Stortinget for Møre og Romsdal sidan 2009, og har tidlegare vore 4. vararepresentant 1997–2001 og 2005–2009. Grimstad sat i sentralstyret til Framstegspartiet 1999–2009, og er talsmann for vasskraft og fornybar energi. Han har også vore medlem av Hareid kommunestyre og gruppeleiar i Møre og Romsdal fylkesting. Grimstad har yrkesbakgrunn frå næringslivet.

Stortingskomitear 
2009–2013 medlem i Energi- og miljøkomiteen
2009–2013 medlem i Valkomiteen

Kjelder 
Denne artikkelen bygger på «Oskar Grimstad» frå ,  den 10. september 2010.

Bakgrunnsstoff 
Oskar Grimstad hos Stortinget

Stortingsrepresentantar frå FrP
Stortingsrepresentantar for Møre og Romsdal
Folk frå Hareid
Stortingsrepresentantar 2009-2013
Stortingsrepresentantar 2013-2017
Jenny Klinge

Jenny Klinge () er ein norsk politikar frå Senterpartiet. Ho har vore stortingsrepresentant for Møre og Romsdal sidan 2008, først som fast møtande vara og frå 2009 på fast plass.

Politisk virke 
I Surnadal var Klinge kommunestyre- og formannskapsmedlem 1999–2007, varaordførar 2003–2007, medlem i kulturstyret 1999–2003, og leiar i ungdomsrådet 1999–2003. Ho var medlem av Møre og Romsdal fylkesting 2003–2007, og i kraft av dette medlem av fylkeskulturutvalet og fylkesrådet for funksjonshemma. Leiar i Surnadal Senterparti 2002–2004.

Klinge møtte fast på Stortinget som vararepresentant for Eli Sollied Øveraas frå november 2006 til juli 2007, og frå april 2008 til september 2009. Klinge var då medlem i Stortingets transport- og kommunikasjonskomité, og var ein av saksordførarane for Nasjonal transportplan. I inneverande stortingsperiode er ho justispolitisk talsperson for Senterpartiet og medlem i Stortingets justiskomité.

Stortingskomitear 
2009–2013 medlem i Justiskomiteen
2007–2009 medlem i Transport- og kommunikasjonskomiteen

Kjelder 
Denne artikkelen bygger på «Jenny Klinge» frå ,  den 10. september 2010.

Bakgrunnsstoff 
 
 Jenny Klinge hos NRK

Stortingsrepresentantar frå Sp
Stortingsrepresentantar for Møre og Romsdal
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Sp-politikarar i Møre og Romsdal
Folk frå Surnadal
Tucson

Tucson (uttale ) er den nest største byen i delstaten Arizona i USA. Han er òg sete for Pima-fylket («county»). Folketeljinga i 2004 sette folkesetnaden innanfor bygrensene til 521 605, og til 931 210 for Tucson og omland.

Geografi 
Byen har eit areal på 505,3 km², og ligg 728 meter over havet. Han er omgjeve av fem fjellkjeder – Santa Catalina-fjella og Tortolita-fjella i nord, Santa Rita-fjella i sør, Rincon-fjella i aust og Tucson-fjella i vest. Byen ligg langs Santa Cruz-elva, eit elveleie som er tørt mesteparten av året, men som det tidvis strøymer vatn gjennom i kortare periodar under monsunen.

Tucson ligg langs motorvegen I-10 som går til Phoenix og Los Angeles i nordvest, og til El Paso og Jacksonville i aust. Motorvegen I-19 startar i Tucson og går ned til Nogales ved grensa til Mexico.

Historie 

Tucson vart truleg først vitja av paleo-indianarane, som kom dit for rundt 12 000 år sidan. Nyare arkeologiske utgravingar ved Santa Cruz-elva har funne ein landsby som er 4 000 år gammal. Frå rundt 1200 f.kr til 50 e.kr dreiv dei lokale innbyggjarane med jordbruk. Dei hadde omfattande vatningsanlegg, og planta mais, bønner og andre vekstar. I tillegg sanka dei lokale vekstar og drev med jakt. Hohokam-indianarane budde i området rundt 600–1450 e.kr

Jesuittmisjonæren Eusebio Francisco Kino kom til dalen i 1692 og stifta misjonsstasjonen San Xavier del Bac i 1700. Den spanske krona etablerte eit fort i området i 1775, og byen vart kalla «Tucson». Tucson vart ein del av Mexico etter at Mexico vann sjølvstende frå Spania i 1821. Etter Gadsden-kjøpet i 1853 vart Tucson ein del av USA. Frå august 1861 til midten av 1862 var Tucson hovudstaden for The Confederate Territory of Arizona. Fram til 1863 var Tucson og resten av Arizona ein del av New Mexico Territory. Frå 1867 til 1889 var Tucson igjen hovudstad, og då for Arizona Territory.

University of Arizona som ligg i Tucson vart stifta i 1885.

I 1900 budde det 7 531 menneske i Tucson. Folkesetnaden auka gradvis til 13 913 i 1910, 20 292 i 1920, og 36 818 i 1940.

Klima 

Tucson har i hovudsak to årstider, sommar og vinter. Sommaren i Tucson varar typisk frå mai til oktober. Tucson har òg monsun som vanlegvis startar i byrjinga av juli og varar i omtrent åtte veker.

Kjelder 

 Denne artikkelen bygger på «Tucson» frå ,  den 10. september 2010.  
Referansar

Bakgrunnsstoff 
 City of Tucson, Arizona City Government
 Metropolitan Tucson Convention & Visitors Bureau
 Metropolitan Tucson Chamber of Commerce

Byar i Arizona
Busetnader grunnlagde i 1775
Rigmor Andersen Eide

Rigmor Andersen Eide () er ein norsk politikar frå Kristeleg Folkeparti. Ho har sete på Stortinget for Møre og Romsdal sidan 2009. Før dette var ho 2. vararepresentant sidan stortingsvalet 2001, og møtte på Stortinget i lengre tid. Eide har hatt ei rekkje lokalpolitiske verv i Ålesund og Møre og Romsdal, og var gruppeleiar i Møre og Romsdal fylkesting 2007–2009. Ho har bakgrunn som dagleg leiar i Maritimt Forum Nordvest.

Stortingskomitear 
2009–2013 medlem i Næringskomiteen

Kjelder 
Denne artikkelen bygger på «Rigmor Andersen Eide» frå ,  den 10. september 2010.

Bakgrunnsstoff 
Rigmor Andersen Eide hos Stortinget

Stortingsrepresentantar frå KrF
Stortingsrepresentantar for Møre og Romsdal
Stortingsrepresentantar 2009-2013
Stortingsrepresentantar 2013-2017
Folk frå Ålesund
Mette Hanekamhaug

Mette Hanekamhaug () er ein norsk politikar frå Framstegspartiet. Ho vart vald inn på Stortinget frå Møre og Romsdal i 2009, og er dermed Stortingets yngste 
representant. Ho er medlem i Stortingets kyrkje-, utdannings- og forskingskomité.

Hanekamhaug gjekk først medier og kommunikasjon ved Romsdal VGS. Ho er seinare utdanna marknadsøkonom og innan PR og kommunikasjonsleiing frå Handelshøgskolen BI. I tillegg har ho ex.phil., ex.fac. og kurs i tverrkulturell kommunikasjon frå Høgskolen i Telemark. Hanekamhaug var prosjektmedarbeidar i d:mo i 2003, butikkmedarbeidar i Til Bords 2004–2006, og medarbeidar i JCP eventbyrå 2008–2009.

Ho var formann i Molde FpU 2003–2005. Studieleiar i Møre og Romsdal FpU 2004–2005, politisk nestformann 2005–2006, og formann i 2006. Hospitant i stortingsgruppa til Framstegspartiet 2007–2008. Medlem av Møre og Romsdal fylkesting og varamedlem av Molde kommunestyre frå 2007 til innvalet på Stortinget.

21. september 2009, under finteljinga av stemmene frå stortingsvalet, vart det meldt at Hanekamhaug likevel ikkje hadde fått plass på Stortinget, men at Møre og Romsdals utjamningsmandat heller gjekk til Torgeir Dahl (H). Om lag ein time seinare viste dette seg å vere ein reknefeil frå Telemark som hadde gjort utslaget, og Hanekamhaug var dermed inne på Stortinget att.

Stortingskomitear 
2009–2013 medlem i Kyrkje-, utdannings- og forskingskomiteen

Kjelder 

Denne artikkelen bygger på «Mette Hanekamhaug» frå ,  den 10. september 2010.  
 oppgav desse kjeldene:

Bakgrunnsstoff 
Mette Hanekamhaug hos Stortinget

Stortingsrepresentantar frå FrP
Stortingsrepresentantar for Møre og Romsdal
Stortingsrepresentantar 2009-2013
Folk frå Molde
Leidnerflaske

Ei leidenflaske er eit apparat som «lagrar» statisk elektrisitet mellom to elektrodar på innsida og utsida av flaska. Apparatet vart funne opp av både den tyske presten Ewald Georg von Kleist den 11. oktober 1744 og av den nederlandske vitskapsmannen Pieter van Musschenbroek frå Leiden (Leyden) i 1745–1746, uavhengig av kvarandre. Oppfinninga vart kalla opp etter byen. Dette var den opphavleg utgåva av ein kondensator. Leidenflaska vart nytta til å utføre mange tidlege eksperiment innan elektrisitet, og oppdaginga var særs viktig for det vidare studiet av fagfeltet. Tidlegare måtte forskarar nytte store kondensatorar for å lagre ladning. Leidenflaska var eit langt meir kompakt alternativ.

Kjelder
Denne artikkelen bygger på «en:» frå ,  den 10. september 2010. 
 oppgav desse kjeldene:

Bakgrunnsstoff 

Kondensatorar
Energilagring
Dielektrikum
Historiske vitskaplege instrument
Nederlandske oppfinningar
Tarjei Westby

Tarjei Westby () er ein norsk skodespelar frå Nesoddtangen i Akershus. Han er kjend frå rolla som Georg Anker-Hansen Jr. i TV 2-dramaserien Hotel Cæsar. Han har hatt rolla sidan mai 2009.

Westby har tidlegare spelt i diverse kort- og novellefilmar, og var også med i TV Norge sin realityserie Grease.

Norske skodespelarar
Folk frå Nesodden
Jonsokkoll

Jonsokkoll er ei fleirårig plante i lepeblomsterfamilien. Arten si utbreiing ligg innanfor Europa.
Planta vert kring 10 cm høg, og har kortskafta rosettblad og tettblada stengel som ein firkanta pyramide. Alle støtteblad er lengre enn blomstrane. Jonsokkoll er oftast ullhåra, men stundom snau. Han blomstrar kring juni månad i bakkar og skogkantar. 

Jonsokkoll finst i Noreg nord til Finnmark. På Hardangervidda funnen opp til 1390 m.

Kjelder

Svensk wikipedia.
Johannes Lid, Norsk-svensk-finsk flora, Det Norske Samlaget, 1985.

Plantar i Noreg
Leppeblomfamilien
Skyvedekke

Skyvedekke eller skyveforkasting er ei stor plate- eller kileforma bergmasse som er vorten forflytta (overskyvd) langs ei tilnærma horisontal eller nesten horisontal forskyvingsflate. Dette kan medføre at han blir liggande oppå yngre bergartar. 

I Noreg finst det store skyvedekke i Den kaledonske fjellkjeda, og til dømes er Jotundekket ei meir enn 10 km tjukk skive av prekambriske djupbergartar som er skyvd fleire hundre kilometer og no ligg oppå yngre sandstein, skifer og fyllitt.

Kjelder

Platetektonikk
Strukturgeologi
Skyveflak

Eit skyveflak, dekkeflak eller berre flak, eller nappe, er ein mindre del av eit større skyvedekke i ei fjellkjede. Skyveflaka er delar av bergrunnen som er flytta oppover og utover langs underordna rørslesoner (skyveforkastingar) innanfor det større dekket. 

Dei vert ofte kartlagde regionalt og får ofte formelle namn etter ein karakteristisk geografisk lokalitet. På same måte som med skyvedekke kan flaka verte erodert ned slik at berre restane av dei stikk opp som isolerte klipper. Erosjonen kan òg grave ut «hol» i dekkeflaket, slik at underliggande berggrunn, som til dømes djupareliggande flak eller berggrunnen som opphavleg var der, kjem fram som eit tektonisk vindauge.

Kjelder

Strukturgeologi
Platetektonikk
Steinar Foslie

Steinar Foslie () var ein norsk geolog, frå 1916 og fram til han døydde var han statsgeolog. Mikael Foslie var far hans. 

Foslie vart bergkandidat frå Universitetet i Oslo i 1909. Åra 1912-13 studerte han gruvedrift i Sverige, Tyskland, Austerrike og Ungarn. I 1917 var han på ei granskingsferd i Sibir. Seinare studerte han malmgeologi i Spania og Canada, og vart ein meisterleg malmgeolog. Mellom hans viktigaste verk er Syd-Norges gruber og malmforekomster frå 1925, Norges svovelforekomster (1926), Melkedalens grube i Ofoten (1946), samt Håfjellsmulden og dens sedimentære jern- og manganmalmer frå 1949.

Han kartla store område geologisk, særleg i Nord-Noreg og i Grongfeltet. I 1941 gav han ut kartlegginga over Tysfjord, året etter over Hellemobotn og Linnajavre.

Kjelder
Norsk Allkunnebok. IV, bandet. 1953

Norske geologar
Folk frå Tromsø
Steinar Skjeseth

Steinar Skjeseth () var ein norsk geolog. 

Skjeseth vart statsgeolog i Noregs geologiske undersøkingar i 1950, og frå 1963 vart han professor ved Noregs landbrukshøgskule. I 1980 vart han tilknytt Institutt for georessurs- og forurensningsforskning (seinare Jordforsk). 

Han oppretta det første vassboringsregisteret i landet og skreiv mange populær artiklar og bøker om geologien og grunnvasstilhøva i landet. Norge blir til var ei bok som kom ut i store opplag. Han var òg ein populær foredragshaldar og i 1989 fekk han Landbruksdepartementets populærvitskapleg pris og i 1990 Kongens fortenestmedalje i gull for informasjonsarbeidet sitt innan geologien.

Kjelder

Norske geologiprofessorar
Kongens fortenestmedalje i gull
Professorar ved Noregs landbrukshøgskule